**הצעות לשינויים בתקנון**

**הצעה מס. 1 – ביטול חובת כרטיס שחמטאי / דמי דירוג לשופטים**

**הנוסח הקיים:**

.13.2.1.3.1 כל שחקן פעיל בתחרויות האיגוד, שופטי שחמט וחברי הנהלת האיגוד, מחויבים בתשלום חברות שנתי אשר ייקבע על ידי הנהלת האיגוד מדי שנה. החברות היא קלנדרית, משמע מה-1.1 עד ה-31.12 בכל שנה.

**הנוסח המוצע:**

.13.2.1.3.1 כל שחקן פעיל בתחרויות האיגוד וחברי הנהלת האיגוד, מחויבים בתשלום חברות שנתי אשר ייקבע על ידי הנהלת האיגוד מדי שנה. החברות היא קלנדרית, משמע מה-1.1 עד ה-31.12 בכל שנה.

**הנוסח הקיים:**

.13.2.1.3.4 שחקן/שופט פעיל בתחרות ללא כרטיס שחמטאי בתוקף ביום תחילתה, יחויב בדמי דירוג, אשר יקבעו מדי שנה ע"י הנהלת האיגוד.

**הנוסח המוצע:**

.13.2.1.3.4 שחקן פעיל בתחרות ללא כרטיס שחמטאי בתוקף ביום תחילתה, יחויב בדמי דירוג, אשר יקבעו מדי שנה ע"י הנהלת האיגוד.

**הסבר:**

היקף העבודה של חלק גדול מציבור השופטים אינו נרחב, לכן התשלום מהווה הפחתה משמעותית מהשכר – במצב של מחסור בשופטים.

בנוסף, באופן דומה לא מחוייבים בכרטיס שחמטאי בעלי תפקידים נוספים (פרט לחברי הנהלה) – עובדי משרד האיגוד, חברי נבחרת, ראשי משלחות, ראשי ועדות, קפטנים, מאמנים ועוד.

**הצעה מס. 2 – תמורה למועדונים על גביית דמי דירוג וכרטיסי שחמטאי**

**הוספת סעיף חדש:**

13.2.1.3.5. עבור דמי דירוג שנגבים ע"י אגודות שחמט ועבור כרטיסי שחמטאי של שחקנים החברים באגודות שחמט, תועבר תמורה כספית לאגודות ע"י האיגוד. שיעורי התמורה יקבעו מדי שנה ע"י הנהלת האיגוד.

**הסבר:**

יש לאזן את המצב הקיים: על המועדונים לטפל בגבייה עבור האיגוד, כאשר את הסיכון הכספי במקרה של גבייה חלקית נוטלים המועדונים.

בנוסף, מניע כספי למועדונים עשוי לגרום להגדלה בהכנסות מדמי דירוג וכרטיסי שחמטאי.